АҞӘА, нанҳәа 24 - Sputnik. Аԥснытәи акоманда раԥхьаӡа акәны рҽаладырхәит аицлабра "Амшынтә десант". Аицлабра мҩаԥысуеит Приморие, Жәларбжьаратәи арратә хәмаррақәа АрМИ-2021 рҳәаа иҭагӡаны ҳәа аанацҳауеит Амшынеиқәатә флот апресс-маҵзура.
Нанҳәа 23 азы имҩаԥысит афиналтә етап актәи амш. "Амшынтә десант" аҳәаақәа ирҭагӡаны имҩаԥган акомандатә естафетақәа.
Сынтәа раԥхьаӡа акәны аестафета рҽаладырхәит Аԥсни Урыстәылеи реицкоманда.
Аицлабра "Естафета" аетап аҿы акомандақәа БТР-82А рыла 9 километрактәи аӡытәи иԥсабаратәыми аԥынгылақәеи змаз амаршрут иахысит. Ҭыԥқәак рҟны аекипаж ахысрақәа мҩаԥыргон.
"Естафета" аҿы Урыстәыла акоманда аԥыжәара аман сааҭки аа-минуҭки 33 секунди рыла арекорд шьақәыргыланы.
Аицлабра "Амшынтә десант-2021" мҩаԥысуеит ҩ-полигонк рҿы нанҳәа 22-29 рзы. Нанҳәа 25-27 рзы имҩаԥгахоит аҽа ҩ-етапк: "Полоса препятствий", "Тропа выживания".
Аицлабра иалахәуп Китаитәи Жәлар рреспубликеи, Исламтәи Ареспублика Ирани, Боливариантәи Ареспублика Венесуелеи.
АҞӘА, цәыббра 25 – Sputnik. Иҳаҩсыз уахыки-ҽнаки рыла COVID-19 азы атестқәа арҭеит 370-ҩык Аԥсны ауааԥсыра, урҭ рахьтә 88-ҩык рцәа акоронавирус шалаз аадырԥшит.
Урыстәылатәи арратә госпиталь аҟны акоронавирус злаз ҩыџьа апациентцәа рыԥсҭазаара иалҵит: 1958 шықәсазы ииз ахаҵеи 1936 шықәсазы ииз аԥҳәыси.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 42-а, рҭагылазаашьа бааԥсуп ааҩык, ибжьаратәуп - 28-ҩык. Аҟәатәи аинфекциатә хәшәтәырҭаҿы ирхәышәтәуеит акоронавирус зцәа иалоу 28-ҩык, урҭ рахьтә ааҩык апациентцәа рҭагылазаашьа уадаҩуп. Очамчыра ирхәышәтәуеит 9-ҩык, Гагратәи ахәышәтәырҭаҿы - 15-ҩык, урҭ рахьтә хҩык рҭагылазаашьа уадаҩуп. Тҟәарчалтәи ахәышәтәырҭаҿы - 8-ҩык апациентцәа. Аҟәа иҟоу амобилтә госпиталь аҿы - 64-ҩык апациентцәа, жәаҩык рҭагылазаашьа хьанҭоуп.
Аоперативтә штаб аҳәара ҟанаҵоит ауааԥсыра аҿкы рхы ацәырхьчаларц.
Акоронавирус иадҳәалоу ажәабжьқәа шәрыԥхьар ҟалоит абра>>
Ажьицәа-абџьарҟаҵаҩцәа рфестиваль Аԥсны раԥхьаӡа акәны еиҿыркааит. Уи цәыббра 24-26 рзы имҩаԥыслоит аетнопарк "Аԥсны" аҿы. Уи рхы аладырхәырц иааит аҭыԥантәиқәа рыдагьы, Иакутиа, Брест, Белгород, Маиҟәаԥ ақалақьқәа рҟынтәи аҟазацәагьы.
Хымш ирылагӡаны ажьицәа аиха дырҭәалоит, дамасктәии амоизака иаҩызоуи аџыр ҟарҵалоит, аԥсуа ҳәызбақәа, аҿыбџьар, ахҿақәа. Урҭ зегьы реиҳарак излырхуа Бырзышьха иҵхны илбааргаз 300 килограмм иҟоу аихамаден ауп.
Амаден аихамаҭәа алырхырц азы идыргылеит аихаӡырҭақәа ҩба, 1200 градус рҟынӡа ашоура ҭарҵоит.
Аҟазацәа рус арманшәаларазы ишьақәдыргылеит афрынақәа жәаба рҟынӡа, урҭ рахьтә ҩба уаанӡа ҳабацәа ишыҟарҵалоз еиԥш ахәы зқәу ацәала аҳауа ҭадыршәшәоит. Егьырҭ рҿы амца агаз ала ма афымцала аҳауа ҭадыршәшәоит.
Афестиваль аҟны зегь реиҳа азҿлымҳара зырҭаз аԥсуа ҳәызба акәхеит. Аҟазауаа шьоукы ргәы иҭоуп арҭ хымш рыҩнуҵҟа ҩба-ҩба, иара инеиҳангьы абџьарҿқәеи, иара убас итрадициатәу аԥсуа хҿақәеи рыҟаҵара.
Афестиваль аҟынтәи афотосахьақәа шәрыхәаԥшыр ҟалоит абра>>